b'\n_START_ARTICLE_\nJosip Klemen\xc4\x8di\xc4\x8d (u\xc4\x8ditelj)\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani ljudski \xc5\xa1oli v Cerkvenjaku in zaklju\xc4\x8dnem \xc5\xa1tudiju na mariborskem u\xc4\x8ditelji\xc5\xa1\xc4\x8du je bil najprej devet let u\xc4\x8ditelj v doma\xc4\x8dem kraju, pred prvo svetovno vojno \xc5\xa1e v Sv. Trojici v Slovenskih goricah, kjer ga je v svojem romanu Kontrolor \xc5\xa0krobar upodobil pisatelj Alojz Kraigher._NEWLINE_Leta 1918 je postal \xc5\xa1olski upravitelj na Pobre\xc5\xbeju pri Mariboru. Tam se je odlikoval zlasti s svojim javnim delovanjem, ustanovil je ter vodil Pevsko dru\xc5\xa1tvo Zarja, ter bil med soustanovitelji pobre\xc5\xa1kega sokolskega dru\xc5\xa1tva._NEWLINE_Leta 1936 je bil upokojen. Umrl je leta 1960.\n_START_SECTION_\nDelo\n_START_PARAGRAPH_\n\xc5\xa0ir\xc5\xa1i slovenski javnosti je bil znan s svojo strokovno knjigo Sadjarstvo, ki jo je napisal v Cerkvenjaku ter izdal kot troji\xc5\xa1ki u\xc4\x8ditelj leta 1909. Delo je bilo namenjeno prakti\xc4\x8dnemu pouku v \xc5\xa1olah in sadjarjem zaradi svoje \xc5\xa1iroke uporabnosti in odli\xc4\x8dnosti pa ga je leta 1949 v svoji redni knji\xc5\xbeni zbirki izdala tudi Mohorjeva dru\xc5\xbeba.'